S-60/2020

Dómur

Mál þetta var höfðað með ákæru lögreglustjórans á höfuðborgarsvæðinu, útgefinni 7. janúar 2020, á hendur G-kk-þgf Þ-kk-þgf G-kk-þgf, kt. [...], [...], [...] „fyrir eftirtalin brot:

I.

Hilmingu, með því að hafa að kvöldi mánudagsins 24. ágúst 2018, í Breiðholti í Reykjavík, tekið við tveimur vespum af ónafngreindum mönnum og greitt 20.000 kr. fyrir hvora vespu, sem ákærða var ljóst að voru stolnar og þannig stuðlað að því að hann héldi ávinningi þeim sem hann hafði aflað sér með ólögmætum hætti. (M. 007201857646)

Telst brot þetta varða við 1. mgr. 254. gr. almennra hegningarlaga nr. 19/1940.

II. fyrir eftirtalin umferðarlagabrot, með því að hafa:

1. Aðfaranótt laugardagsins 8. desember 2018 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1000 ng/ml og tetrahýdrókannabínól 5,6 ng/ml) austur Suðurfell í Reykjavík þar til lögregla stöðvaði akstur hennar við Unufell.

(M. 007201883727)

2. Að kvöldi fimmtudagsins 27. desember 2018 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 385 ng/ml og tetrahýdrókannabínól 5,5 ng/ml) um Rósaselshringtorg í Reykjanesbæ þar til lögregla stöðvaði akstur hennar við Sandgerðisveg skammt frá gatnamótum við Miðnesheiðarveg. (M. 008201819900)

3. Sunnudaginn 15. september 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 650 ng/ml og tetrahýdrókannabínól 2,7 ng/ml) austur Miklubraut í Reykjavík þar til lögregla stöðvaði akstur hennar á móts við Skeifuna. (M. 007201958487)

Teljast brot þessi varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

III.

Fyrir eftirtalin þjófnaðarbrot með því að hafa:

1. Aðfaranótt miðvikudagsins 17. apríl 2019, í verslun Hagkaups í Skeifunni, Reykjavík, stolið nærfötum, að söluverðmæti kr. 2.999. (M. 007201923425)

2. Laugardaginn 21. september 2019, í verslun Super 1, Smiðjuvegi 2, Kópavogi, stolið matvörum, samtals að verðmæti kr. 4.361. (M. 007201959901)

Teljast brot þessi varða við 244. gr. almennra hegningarlaga nr. 19/1940.

IV.

Þjófnað og nytjastuld með því að hafa að kvöldi mánudagsins 9. september 2019, í auðgunarskyni farið inn um opnar dyr kjallaraíbúðar að [...] í [...] sem ferðamenn höfðu til leigu og stolið þaðan GoPro myndavél, heyrnatólum, bakpoka, Iphone 8 farsíma, Rayban sólgleraugum, veski, skilríkjum, vegabréfum, reiðufé í ýmsum gjaldmiðlum og bíllyklum og í kjölfarið tekið bílaleigubifreiðina [...], heimildarlaust frá bifreiðastæði utan við [...] og ekið henni að Meistaravöllum 27 í Reykjavík, þar sem lögregla hafði afskipti af ákærða eftir að tilkynnt hafði verið um stolna bifreiðina. (M. 007201957224)

Telst brot þetta varða við 244. gr. og 1. mgr. 259. gr. almennra hegningarlaga nr. 19/1940.

V.

Fyrir vopna og fíkniefnalagabrot með því að hafa, aðfaranótt fimmtudagsins 25. apríl 2019 utandyra á gangstíg við Lóuhóla í Reykjavík, haft í vörslum sínum 2,58 g af amfetamíni og vasahníf, sem lögregla haldlagði við handtöku ákærða. (M. 007201924740)

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum og 1. mgr. 30. gr., sbr. 1. mgr. 36. gr. vopnalaga nr. 16/1998.

VI.

Fíkniefnalagabrot, með því að hafa þriðjudaginn 26. febrúar 2019, sem farþegi bifreiðarinnar [...], sem stöðvuð var hefðbundið eftirlit utan við Vesturberg 99 í Reykjavík, haft í vörslum sínum 7,87 g af amfetamíni, sem lögregla fann við leit í bifreiðinni. (007201911166)

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er gerð krafa um að framangreind fíkniefni 10,45 g af amfetamíni, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Þá er krafist upptöku á hníf, sem hald var lagt á, samkvæmt 1. mgr. 37. gr. vopnalaga nr. 16/1998.“

Mál númer S554/2020, sem höfðað var á hendur ákærða með ákæru, útgefinni af lögreglustjóranum á höfuðborgarsvæðinu 25. febrúar síðastliðinn, var einnig tekið fyrir og sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Er málið höfðað á hendur ákærða fyrir:

„húsbrot og þjófnað, með því að hafa að morgni sunnudagsins 29. desember 2019, farið í heimildarleysi inn um ólæstar útidyr á jarðhæð að [...] í [...] og stolið þaðan heyrnartólum og úri, að óþekktu verðmæti og á sama tíma haft í vörslum sínum 1,72 g af amfetamíni sem lögreglan fann við öryggisleit á ákærða.

Telst brot þetta varða við 231. gr. og 244. gr. almennra hegningarlaga nr. 19/1940 og við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um að framangreind fíkniefni 1,75 [sic.] g af amfetamíni, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði viðurkenndi þá háttsemi sem honum er gefin að sök í framangreindum ákæruskjölum. Krefst ákærði vægustu refsingar sem lög leyfa. Verjandi ákærða gerir kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga. Sannað er með játningu ákærða, sem fær stoð í gögnum málsins, að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í apríl [...]. Samkvæmt framlögðu sakavottorði útgefnu 20. febrúar síðastliðinn á ákærði að baki nokkurn sakarferil sem nær aftur til ársins 2008. Þann 12. júlí 2018 var ákærða veitt reynslulausn í tvö ár á 213 daga eftirstöðvum refsingar sem bundin var skilyrðum. Rauf ákærði skilyrði reynslulausnar og var með úrskurði Héraðsdóms Reykjavíkur 29. desember 2019 gert að afplána eftirstöðvar refsingarinnar. Um var að ræða eftirstöðvar refsingar samkvæmt tveimur dómum Héraðsdóms Reykjavíkur, 16. apríl 2014 og 20. september 2017, samtals tveggja ára og 30 daga fangelsi fyrir ýmis hegningarlagabrot og umferðarlagabrot. Með síðarnefnda dóminum var ákærði jafnframt sviptur ökurétti ævilangt frá uppkvaðningu dómsins að telja. Þann 13. febrúar 2019 samþykkti ákærði sátt um greiðslu sektar fyrir vörslur fíkniefna. Loks var ákærða með dómi Héraðsdóms Vesturlands 24. janúar 2020 gert að sæta fangelsi í tvo mánuði fyrir brot gegn umferðarlögum auk þess sem ævilöng svipting ökuréttar ákærða var áréttuð. Dómurinn var birtur ákærða 28. janúar síðastliðinn.

Brot ákærða samkvæmt ákæruliðum I og II 12 teljast hegningaraukar við áðurnefnda sektargerð lögreglustjóra frá 13. febrúar 2019. Þá teljast öll brot ákærða hegningarauki við fyrrnefndan dóm frá 24. janúar 2020. Verður ákærða gerður hegningarauki samkvæmt 78. gr. almennra hegningalaga nr. 19/1940. Samkvæmt framangreindu um sakarferil ákærða og virtum brotum þeim sem hann er nú sakfelldur fyrir og með vísan til 78. gr., sbr. 77. gr. almennra hegningarlaga er refsing ákærða ákveðin fangelsi í fimm mánuði.

Með vísan til 99. og 101. gr. umferðarlaga nr. 77/2019 er ævilöng svipting ökuréttar áréttuð.

Krafa ákæruvaldsins um upptöku haldlagðra fíkniefna og vopna er tekin til greina með þeim hætti sem greinir í dómsorði.

Með vísan til 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, 495.446 krónur samkvæmt yfirliti sækjanda og þóknun skipaðs verjanda síns, I-kk-ef F-kk-ef Á-kk-ef lögmanns, sem ákveðin er í einu lagi fyrir vinnu verjandans á rannsóknarstigi og fyrir dómi að meðtöldum virðisaukaskatti eins og í dómsorði greinir.

Dóm þennan kveður upp J-kk-nf H-kk-nf héraðsdómari.

Dómsorð:

Ákærði, G-kk-nf Þ-kk-nf G-kk-nf, sæti fangelsi í fimm mánuði.

Ákærði er sviptur ökurétti ævilangt.

Ákærði sæti upptöku á 1,72 g og 10,45 g af amfetamíni og vasahnífi.

Ákærði greiði þóknun verjanda síns, I-kk-ef F-kk-ef Á-kk-ef lögmanns, 442.600 krónur, að virðisaukaskatti meðtöldum og 13.920 krónur í aksturskostnað verjanda. Þá greiði ákærði 495.446 krónur í annan sakarkostnað.

J-kk-nf H-kk-nf

J-kk-nf H-kk-nf